**Ivo Andrić**

**“Deca”**

**Manje poznati pojmovi:**

• čifučad – mali Jevreji

• mekteb – osnovna škola

• basamaci – stepenice

• kapidžik – mala sporedna vrata (do bašte)

• mahala – deo grada naseljen jednom nacionalnom, verskom manjinom

**Uvod**

**Žanr**: pripovetka

**Tema:** dečija agresija

**Hronotop:** prve decenije 20.veka u Bosni (nije imenovano mesto, ali je reč o višenacionalnoj sredini)

**Fabula:** Narator je inženjer u godinama, koji se priseća najveće traume svog detinjstva. Jednog proleća, za vreme jevrejskog praznika, njega su pozvala dvojica dečaka da sa njima ide u lov na jevrejske vršnjake. Oružje koje su nosili bilo je vrlo opasno – gumena cev napunjena olovom, šiljato drvo, letva sa ekserom. U jevrejskoj četvrti naleteli su na grupu dečaka, od kojih su svi sem jednog debeljuce pobegli. On se sakrio u dvorište napuštene škole. Otkrili su ga i pretukli su ga. Kada je narator trebalo da udari dečaka, propustio ga je i dečak je pobegao. Zbog toga je doživeo dugotrajan prezir od strane vođe svoje bande, izbačen iz društva. Svi su mu se smejali i rugali, i on je poneo veliki bol od tog događaja.

**Razrada**

**Glavni lik:**

• Narator kao dečak:

Sedi inženjer koji je kao dečak bio okretno dete, pustolov, živahan, radoznao, željan da se dokaže, razuman, odbačen, usamljen, neshvaćen, osećajan.

**Sporedni likovi:**

**•** Mile:

Vođa bande, pekarov sin, bled, oštar, sa licem suviše starim za svoje dečačke godine, tih, dubok glas, odvažan, grub, agresivan, lukav napadač;

Oružje mu je cev od gume napunjena olovom

• Palika. Agresivan, grub dečak, u svemu imitira Mileta, Miletova desna ruka i senka

• Mali Jevrejin:

Debeljuca u novom jeftinom odelu, mokar i blatnjav od zaklona, kratke noge, kovrdžava kosa, krije lice iza podignutih ruku, usta napola otvorena, usta bela, oči bez pogleda, izbezumljen pogled;

U naratorevom snu pojavljuje se kao anđeo sa licem mučenika, lak i nezadržljiv u trku

**Oblici pripovedanja:**

• Naracija dominira

• Dijalozi kratki

• Opis vezan za spoljašnji gradski prostor i fizičke portrete

**Pozicija pripovedača:**

• Objektivni pripovedač prepušta pričanje subjektivnom pripovedaču (retrospektiva)

**Zaključak**

1. Deca nisu deca, već oformljeni ljudi koji su kadri, sposobni za vrlo svirepe postupke, oni prikrivenu međunacionalnu i versku mržnju upijaju u porodicama, a posle je prenose na grube ulične tuče.
2. Nepisana društvena pravila prisiljavaju nas na obračune sa različitim grupama, i ko to ne ume, biva izopšten, ponižen i usamljen.
3. U najdubljim duševnim mukama naši proditelji nam ne mogu pomoći.